Na temelju članka 52. Statuta Općine Molve („Službeni glasnik Koprivničko-križevačke županije“) broj 5/13 i 3/15. i „Službeni glasnik Općine Molve“ broj 1/18. i 2/19.) i točke III. Odluke o sufinanciranju plaćanja troškova skupljanja i odvoza otpada obiteljima i samcima na području Općine Molve KLASA: 550-01/19-01/6 od 1. ožujka 2019., općinski načelnik Općine Molve objavljuje

JAVNI POZIV

za podnošenje zahtjeva za  sufinanciranje 

plaćanja troškova skupljanja i odvoza otpada

obiteljima i samcima na području Općine Molve
Pozivaju se obitelji i samci na podnošenje zahtjeva za sufinanciranje plaćanja troškova skupljanja i odvoza komunalnog otpada.
Općina Molve sufinancirat će navedenim osobama troškove skupljanja i odvoza komunalnog otpada u mjesečnom iznosu od 30,00 kn za vrijeme važenja koncesije koncesionara, Komunalca d.o.o. iz Koprivnice. Sredstva će se uplaćivati korisnicima sufinanciranja po dostavi dokaza o izvršenoj uplati za skupljanje i odvoz komunalnog otpada.

UVJETI ZA SUFINANCIRANJE:
1. Pravo na sufinanciranje imaju podnositelji zahtjeva s navršenih 55 godina života, 

2. Podnositelji koji žive sami u kućanstvu i čija primanja po osnovi mirovine, socijalne pomoći ili naknade za nezaposlene iznose najviše 2.000,00 kuna mjesečno,
3. Podnositelji zahtjeva za obitelj čija redovna primanja obitelji mjesečno ne prelaze        3.000,00 kuna što dokazuju Potvrdom porezne uprave o visini dohotka za sve članove kućanstva.
Zahtjevi se zaprimaju u Jedinstvenom upravnom odjelu Općine Molve.

DOKUMENTACIJA KOJA SE PODNOSI UZ ZAHTJEV:
· preslika osobne iskaznice;
· samac - izjava da osoba živi sama u kućanstvu i dokaz o visini mirovine
· Obitelj - dokaz o mjesečnim primanjima za prethodni mjesec za kućanstvo, (Potvrda porezne uprave o visini dohotka za sve članove kućanstva),
·  Obitelj - izjava da su primanja u obitelji manja od 3.000,00 kuna mjesečno, 
         •    preslika kartice tekućeg ili žiro računa.
KLASA: 550-01/19-01/6
URBROJ: 2137/17-03-19-2

Molve, 3. travanj 2019.

